b'\n_START_ARTICLE_\nAix-en-Provence\n_START_SECTION_\nGeografija\n_START_PARAGRAPH_\nKraj se le\xc5\xbei v Provansi ob reki Arc, 32\xc2\xa0km severno od sredi\xc5\xa1\xc4\x8da departmaja Marseilla.\n_START_SECTION_\nZgodovina\n_START_PARAGRAPH_\nAix-en-Provence (Aquae Sextiae) je ustanovil leta 122 pred na\xc5\xa1im \xc5\xa1tetjem rimski konzul Sextius Calvinus, ki je dal ime toplicam. Leta 102 pr. n. \xc5\xa1t. se je v njegovi bli\xc5\xbeini odvijala bitka, v kateri je rimska vojska porazila Kimbre in Tevtone._NEWLINE_V 4. stoletju na\xc5\xa1ega \xc5\xa1tetja je Aix postal glavno mesto rimske province Narbonensis Secunda. Leta 477 so ga zavzeli Vizigoti, v 6. stoletju je bil ve\xc4\x8dkrat oplenjen s strani Frankov in Langobardov, v letu 731 pa so ga osvojili Saraceni._NEWLINE_V srednjem veku je postal sredi\xc5\xa1\xc4\x8de provan\xc5\xa1ke grofije, svoj zenit pa je dosegel po 12. stoletju, ko je pod hi\xc5\xa1ama Aragoncev in An\xc5\xbeuvincev postal umetnostni center in sede\xc5\xbe u\xc4\x8ditelji\xc5\xa1\xc4\x8da._NEWLINE_Aix je pripadel Franciji skupaj s Provanso leta 1487, v njem je leta 1501 francoski kralj Ludvik XII. vzpostavil provansalski Parlament, ki je obstajal vse do revolucije 1789.'